Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: 7. számú melléklet a 253/2000. (XII. 24.) Korm. rendelethez
Paragraph Index: 3737

3. Ha a jelen Kiegészítő Jegyzőkönyv 2001. január 1-jéig nem lép hatályba, ezen időponttól kezdve ideiglenes alkalmazásra kerül. Ha azonban az egyik Fél nincs abban a helyzetben, hogy 2001. január 1-jétől alkalmazza azt, erről a tényről a lehető leggyorsabban, de legkésőbb 2000. december 21-ig tájékoztatja a többi Felet. E Fél tekintetében a jelen Kiegészítő Jegyzőkönyv az azt követő tizedik naptól kerül alkalmazásra, amelyen a többi Fél megkapta az értesítést arról, hogy az illető Fél lefolytatta a jelen Kiegészítő Jegyzőkönyv alkalmazásához szükséges belső eljárásokat. Aminek hiteléül alulírott Meghatalmazottak a kellő felhatalmazás birtokában aláírták a jelen Kiegészítő Jegyzőkönyvet. Készült Varsóban, 2000. november 15-én, egy eredeti példányban, angol nyelven, melyet a Lengyel Köztársaság Kormányánál helyeznek letétbe. A Letéteményes a Közép- Európai Szabadkereskedelmi Megállapodás összes Felének megküldi jelen Kiegészítő Jegyzőkönyv hitelesített másolatát. A Bolgár Köztársaság A Cseh Köztársaság részéről részéről Aleksander Jordanov s. k. Jirí Maceška s. k. A Magyar Köztársaság A Lengyel Köztársaság részéről részéről Bába Iván s. k. Bernard Blaszczyk s. k. Románia részéről A Szlovák Köztársaság részéről Mihai Berinde s. k. Lubomír Harach s. k. A Szlovén Köztársaság részéről Marjan Senjur s. k. Melléklet a 9. sz. Kiegészítő Jegyzőkönyvhöz A Közép-Európai Szabadkereskedelmi Megállapodás a „származó termék” fogalmának meghatározásáról és az adminisztratív együttműködés módszereiről szóló 7. számú Jegyzőkönyve ezennel a következők szerint módosul:

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes